มีอะไรกับแฟนวันที่ 2 ม.ค. 66 (ไม่ได้ป้องกันหลั่งนอก) 3 ม.ค.66 (หลั่งนอกไม่ได้ป้องกัน กินยาคุมฉุกเฉินทันที) วันที่ 8-11 ม.ค 66 ประจำเดือนมา และวันที่ 17-18 ม.ค.66 มีเลือดออกกระปริบกระปรอย และได้มีอะไรกับแฟนวันที่ 23 ม.ค. 66 (หลั่งนอกไม่ได้ป้องกัน) วันที่ 6 ก.พ. 66 มีอะไรกันโดยหลั่งในและกินยาคุมฉุกเฉิน ภายใน 12 ชม. แต่วันนี้วันที่ 16 แล้ว ประจำเดือนยังไม่มา อยากทราบว่า แบบนี้ควรตรวจครรภ์เลยไม่คะ
สวัสดีค่ะ งาน,การมีเพศสัมพันธ์ในวันที่ 2 และ 3 ม.ค. หากไม่ได้ใส่ถุงยางอนามัยป้องกัน แล้วใช้วิธีการหลั่งนอก ก็จะมีโอกาสตั้งครรภ์ได้ประมาณหนึ่ง แต่หากได้ทานยาคุมฉุกเฉินไปในวันที่ 3 ม.ค. ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะสำหรับเลือดที่ออกในวันที่ 8-11 ม.ค. หากไม่ใช่ช่วงวันที่ที่ประจำเดือนควรจะมา ก็ถือเป็นเลือดที่เกิดจากผลของยาคุมได้ ส่วนเลือดที่ออกอีกครั้งในวันที่ 17-18 ม.ค. ก็อาจเป็นประจำเดือนได้ค่ะส่วนการมีเพศสัมพันธ์ในวันที่ 23 ม.ค. หากไม่ได้ใส่ถุงยางอนามัยป้องกัน ก็ย่อมมีโอกาสตั้งครรภ์ได้เช่นกัน ส่วนการมีเพศสัมพันธ์ในวันที่ 6 ก.พ. หากมีการทานยาคุมฉุกเฉิน โอกาสในการตั้งครรภ์ก็ถือว่าน้อยอยู่สำหรับการที่ประจำเดือนในเดือน ก.พ. ยังไม่มา ก็น่าจะเกิดจากผลของยาคุมฉุกเฉินได้ค่ะ แนะนำควรรอประจำเดือนต่อไปก่อน แต่หากครบ 14 วัน นับจากวันที่ได้มีเพศสัมพันธ์ครั้งสุดท้ายไป คือจนถึงวันที่ 20 ก.พ. แล้วประจำเดือนยังคงไม่มา ก็ให้ตรวจหาการตั้งครรภ์ดูค่ะ หากตรวจไม่พบ ก็แสดงว่าไม่ได้มีการตั้งครรภ์ ก็ให้รอประจำเดือนต่อไปค่ะ ทั้งนี้ หากกรณีที่ตรวจพบการตั้งครรภ์ การทานยาคุมฉุกเฉินที่ผ่านมา จะไม่ได้มีผลอะไรต่อทารกในครรภ์ค่ะหลังจากนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ